Erik Blücher

Erik Blücher eller Tor Erik Nilsen (født 1953)http://www.vepsen.no/monitorarkiv/b-dom.htm er en norsk politisk høyreekstrem aktivist kjent fra det høyreekstreme partiet Norsk Front. Han har selv uttalt at han ikke er nazist, men «nasjonal revolusjonær». Til tross for dette  blir han omtalt som nynazist. 

I 1975 grunnla Blücher det nynazistiske partiet Norsk Front på grunnlag av Nasjonal Ungdomsfylking (NUF), der han selv ble «fører». Blücher sto frem i programmet «På sparket» i NRK TV 29. mai 1975.Det hendte, juni 1975, s.125. Utgitt av Bertmark, Norge. Han ble tiltalt for «psykisk medvirkning» til bombeangrepet mot 1. mai-toget i Oslo 1979, men siktelsen ble senere frafalt.Norgesrevyen nr 2, 1979. 

Norsk Front skiftet navn til Nasjonalt Folkeparti i 1980, men gikk senere i oppløsning. 

I 1983 bosatte Blücher seg i Helsingborg i Sverige og skiftet navn til Erik Nilsen (eller Tor Erik Nilsen). I 2001 meldte VG at han drev plateselskapet Ragnarock Records i Helsingborg og at han på den tiden samarbeidet med britiske Combat 18.NAZI-GUDFAR BYGGER HATMUSIKK-IMPERIUM. VG, 2. februar 2001. Ifølge avisen Klassekampen var Ragnarock Records en stort selskap i den nazistiske musikkindustrien i Sverige (eller såkalt «hvit makt»-musikk). Blücher overtok selskapet i 1995. Ragnarock Records skaffet seg i 1990-årene rettighetene til musikk kontrollert av Combat 18 gjennom nettverket «Blood and Honour». Ragnarock Records var på den tiden en av verdens største innenfor rasistisk musikk. I 2001 ble Blücher dømt til 3 måneders fengsel i Uppsala for spredning av rasistisk musikk gjennom Ragnarock Records og Klubb Valhall.

Blücher har vært regnet som en ideologisk leder for den skandinaviske avdelingen av det nynazistiske nettverket Blood & Honour. Han har skrevet artikler og hefter på deres hjemmesider under psevdonymene «Max Hammer» og «Erik Bloodaxe», og han har holdt taler på flere møter.Svensk forsker om nynazistiske miljøer i Norden 2003 

 Referanser 

 Eksterne lenker 
 NRK om Erik Blücher
 Om Norsk Front i NorgesLexi
 Om Erik Blücher og Holmliadrapet 2001
 VG om Erik Blücher og Blood & Honour i Sverige 2001

Kategori:Personer fra Moss kommune
Kategori:Norske aktivister
Kategori:Nynazister